《题林孝廉家庆图》
明代·胡应麟

棠棣偕芳日，椿萱并茂时。金茎悬五叶，玉树绽双枝。

海鹤传书近，山莺度曲迟。今来上元宴，麟脯擘含卮。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。